प्रेस विज्ञप्ति

१. नयां निर्वाचन पश्चात गठित सरकारको प्रतिनिधित्व गर्दै माननीय अर्थमन्त्री डा युवराज खतिवडाको नेतृत्वमा अमेरिकाकालागि नेपालका राजदुत महामहिम डा अर्जुन कुमार कार्कि र अर्थ मन्त्रालय बैदेशिक सहायता समन्वय महाशाखाका प्रमुख सह सचिव श्रीकृष्ण नेपाल सहितको तीन सदस्सीय प्रतिनिधिमन्डलले आज देखि तीन दिन सम्म चल्ने नेपाल र विश्वबैकको नेपाल सहायता सम्वन्धि उच्चस्तरीय बैठकमा भाग लिनु भयो ।

२. माननीय अर्थमन्त्रीज्यूले नेपालको विकास साझेदारी खाका सम्वन्धि विश्व बैंकका कार्यकारी निर्देशकहरूको स‌युक्त बैठकलाइ आजै स‌ंवोधन गर्दै नेपालमा विकासका चुनाैती र अवसरहरुको चर्चा गर्दै आगामी ५ वर्षको लागि गरिने लगानीको ढाँचा प्रस्ताव पारित गर्न अनुरोध गर्नु भयो । साथै वहाले नेपाललाइ आगामी सन् २०२२ मा अतीकम विकसित राष्टवाट स्तरोन्नती गर्न विभिन्न क्षेत्रमा थप सहयोगको आवश्यकता रहेको, नेपालले निरन्तर सुधारलाइ अगाडि बढाएको र दिगो विकास लक्ष्य प्राप्त गर्न प्रतिबद्ध रहेको बताउनु भयो । वहाले सन् २०३० सम्म मध्यम स्तर आय भएको मुलुकमा स्तरोन्नती हुने दिर्धकालीन सोच सहित प्राथमिकता तोकेर अगाडि बढेको बताउनु भयो । कार्यकारी निर्देशकहरूले राखेका विविध जिज्ञासाहरू खासगरी स्थानीय निकायको क्षमता, नेपालको विकासको मार्गचित्र, प्राथमिकता, सुधारको निरन्तरता, राजश्वको दिगोपना, समग्र व्यावसायिक वातावरण सम्बन्धमा वहाले स्पष्ट पार्नु भयो ।

३.आजै विश्व बैकको मुख्यालय वासिङ्टन डि. सि. मा माननीय अर्थमन्त्री डा. युवराज खतिवडा र विश्व बैंकका दक्षिण एशियाका क्षेत्रीय उपाध्यक्ष श्री हार्टविग सेफर बीच भेटवार्ता सम्पन्न भयो । भेटवार्तामा क्षेत्रीय उपाध्यक्ष सेफरले नेपालले अंगीकार गरेका संघीयता कार्यान्वयनको सन्दर्भ उठाउनु भयो । मा. मंत्रीज्यूले नेपालमा तीनै तहको निर्वाचन शान्तिपूर्ण रूपमा सम्पन्न भै करिब ३६,००० जनप्रतिनिधि निर्वाचित भएको र ती जनप्रतिनिधिहरू मार्फत जनताका अपेक्षाहरू पूरा गर्न सरकार कटिवद्ध रहेका बताउनु भयो । मा. मंत्रीज्यूले नेपालका अर्थिक र सामाजिक क्षेत्र खासगरी पूर्वाधारमा ठूलो लगानीको अवश्यकता रहेको औल्याउनु भयो । यसमा सरकार निजी क्षेत्रसंग मिलेर कार्य गर्न तत्पर रहेको बताउदै संघीयताको व्यवस्थापन र बिकास वित्तको लागि आन्तरिक साधन र श्रोतमात्र अपर्याप्त हुने भएकोले विश्व बैंकसंग नेपालले सार्थक सहयोयको अपेक्षा राखेको बताउनु भयो । विश्व बैंकका क्षेत्रीय उपाध्यक्षले नेपालले छोटो समयमा राजनीतिक रूपमा हासिल गरेको परिवर्तन उत्साहजनक रहेको बताउदै विश्व बैक समूह एकिकृत रुपमा नेपालको प्राथमिकताको क्षेत्रमा वित्तीय तथा प्राविधिक सहयोग गर्न र निजी क्षेत्रमा लगानी बढाउन तयार रहेको जानकारी गराउनु भयो । वहाँले विश्व बैकको अन्तराष्टिय नियोगका अतिरिक्त क्षेत्रीय कोषहरू लगायतबाट नेपालको उर्जा, यातायात लगायतका पूर्वाधार विकासमा सहयोग गर्ने प्रतिवद्धता जनाउनु भयो । मा. मंत्रीज्यूले भन्नुभयो राजनैतिक परिवर्तन पछि जनताका अपेक्षाहरू धेरै छन् । तीव्र आर्थिक बृद्धि, रोजगारी, सामाजिक न्याय सहितको विकास र सम्वृद्धि हाम्रा लक्ष्य छन् । हामीले सबै किसिमका वित्तीय श्रोतहरूबाट उच्च सहयोगको अपेक्षा गरेका छाै

४. विश्व बैंकका नेपाल समेत हेर्ने कार्यकारी निर्देशक डा. आन्दिन हादियान्तोले अगस्त ७ को बैंक बोर्ड बैठकमा छलफल हुने प्रस्तावित नेपालको विकासमा साझेदारी खाका बारे जानकारी गराउदै विश्व बैकको वोर्डवाट हालसम्म भएका नीतिगत निर्णयहरु बारे जानकारी गराउनु भयो । मा. अर्थमंत्रीज्यूले नेपालको विकासमा थप सहयोगको आवश्यकता बारे जानकारी गराउदै बैंकको बोर्डमा हुने छलफलमा नेपालको पक्षमा सहयोगी भुमिका निर्वाह गर्न निर्देशन दिनुभयो ।

त्यसैगरी मा. अर्थमन्त्रीज्यूसंग विश्व बैंकका उर्जा र वित्तीय कोषका निर्देशक लगायतका पदाधिकारीहरूले आजै भेट गरी नेपालको उर्जा क्षेत्रमा गरिने लगानी, निजी क्षेत्रसंगको सहकार्यमा विविध आयामहरूका गर्न सकिने लगानीका बारेमा प्रकाश पारेका थिए । सो अवसरमा मा. अर्थमन्त्रीज्यूले नेपालको तत्काल चालू आयोजनाहरूका अतिरिक्त ठूला आयोजनाहरूको निर्माणमा विश्व बैंकले परीयोजना विकासमा समेत सहयोग गर्न अनुरोध गर्नभयो । साथै मा. अर्थमन्त्रीज्यूले उर्जा क्षेत्रमा कानूनी, संरचनागत लगायतका सुधारमा निरन्तरता रहने र लगानीमैत्री वातावरण सृजना गर्नमा सरकार प्रतिबध्द रहेको बताउनु भयो । विश्व बैंकका सो टोलीले नेपालको उर्जा क्षेत्रको विकासमा बैंक समूहबाट गर्न सकिने स‌भावित सबै सहयोग उपलब्ध गराउन तत्पर रहेको र उपयुक्त अवसरको प्रतिक्षा गरेका बताउदै क्षेत्रीय उर्जा विकासको संभावना बारे चर्चा गरेका थिए ।

५. विश्व बैंकका कार्यबाहक प्रमुख अर्थशास्त्री श्री सान्ता देवराजनले समेत आजै मा. अर्थमन्त्रीज्यूसंग भेटघाट तथा छलफल गर्नुभयो । सो छलफलमा मा. अर्थमन्त्रीज्यूले नेपालले केही दशक अगाडि गरेका आर्थिक तथा वित्तीय सुधारका प्रयासहरूबाट थप पाठ सिक्दै परिवर्तित सन्दर्भमा विभिन्न क्षेत्रमा नयाँ सुधारहरू थालिएको बताउनु भयो । श्री देवराजनले नेपालले वित्तीय क्षेत्रमा गरेका सुधारको प्रशंशा गर्दै विश्व बैंकले आफ्ना असल अभ्यासहरू नेपाल संग आदान प्रदान गर्दै जाने कुरा व्यक्त गर्नुभयो ।

६. आजै सांझ माननीय अर्थमन्त्री ज्यूको सम्मानमा महामहिम राजदुत डा. कार्कीले आयोजना गर्नुभएको बिषेश कार्यक्रममा विश्वबैंकका उपाध्यक्ष्य श्री हार्टविग सेफर, कन्टी डायरेक्टर श्री कुमियो फ्यान, कन्टी म्यानेजर श्री फेरिस एच हदाद जेरभोस, यु एस एड का अधिकारीहरु, मिलेनियम च्यालेन्ज कर्पोरेशनका पदाधिकारीहरु लगायत सहभागी हुनुहुन्थ्यो ।

नेपाली राजदुतावास

वासिङ्टन डि. सि., अमेरिका ।

मिति २०७५ श्रावण २२

अगस्त ६ , २०१८